**Årsberetning Gjerpen og Solum Bondelag 2016**

Styret har bestått av:

Leder: Johan Martin Tovslid

Nestleder: Kjetil Marker

Sekretær: Ole Einar Amlie

Kasserer: Ivar Gulseth

Verveansvarlig: Cecilie Brask Findal

Skolekontakt: Bård Bjørbæk

1.vara: Martin F Øverland

2.vara: Per Ballestad

3.vara: Halvor Stavdal

Styret har i løpet av året gjennomført 5 ordinære styremøter samt et konstitueringsmøte.

**Styret har behandlet følgende saker:**

* Utsendinger til ledermøte i Telemark Bondelag: Styret sendte Johan M Tovslid, Ole Einar Amlie og Kjetil Marker til ledermøte.
* Medlemskap i Grenland Næringsforening. Styret sa seg her positive til medlemskap i næringsforeningen og gikk inn sammen med skogeierlaget. Vi deler kontingenten og kan stille med 1 representant hver.
* Høringsutkast ifbm. Ny landbruksstrategi i Skien kommune. Styret behandlet høringsutkastet og var enig i hovedpunktene. Styret ønsket en post om jordvern, denne var i planen.
* Omplassering av utstyr og destruksjon av gammel bondelagsbrakke: Styret bestemte å leie mer plass på Århus gård og destruere gammel bondelagsbrakke da den er i dårlig forfatning. Brakken er ikke avhentet, men dette vil bli utført. Alt bondelagsmateriell er nå lagret på Århus gård.
* Bankboks i Gjerpen og Solum sparebank. Styret besluttet å spore opp forrige disponent av bankboks fullmakt, samt avslutte leieforholdet av bankboksen. Dette ble et omfattende oppdrag da nøkler var tapt. Det lyktes i september å åpne bankboksen. Der lå kun Protokollen for Solum bondelag fra 1959-1973. Artig lesning forøvrig. Denne er nå flyttet til brannsafen på Århus.
* Åpen gård: Åpen gård ble besluttet avholdt hos Thorleif og Kari Findal på Findal gård. Åpen gård ble planlagt over 3 styremøter.
* Kurs: Styret besluttet å avholde 3 kurs:
	+ Maskinførerkurs
	+ HMS kurs
	+ Sprøytevernkurs
* Tur: Styret la opp til tur til Agroteknikk og jobber fortsatt med en turplan til.
* Landbruksoppgjøret: To styremøter gikk med til beredskapsplanlegging, aksjonsberedskap og høringsutkaster ifbm. Landbruksoppgjøret.
* Styret jobbet med planer om sommerfest. Denne ble dessverre lagt død i startfasen da vi ikke klarte å oppdrive egnet lokalitet. Vi var ikke tidlig nok ute.
* Bypakke Grenland legger opp til full avgift og tung passering for landbruksutstyr og traktor. Flere mailer er sendt fylkeskontoret og kommunikasjonsansvarlig i Bypakke Grenland, men foreløpig ingen løsning. Styret jobber videre med dette sammen med fylkeskontoret.
* «SMIL» midler. Styret har behandlet kommunens ønske om tilbakemeldinger ang «SMIL» midler. Leder har vært på møte med landbrukskontoret og drøftet planlagte endringer.
* Styret hadde to representanter på årsmøte i Telemark Bondelag. Johan M og Ivar Gulseth deltok.
* Studiering: Styret har i samarbeid med Siljan, Eidanger og Bamble Bondelag arrangert 3 studieringer ifbm. Landbruksoppgjøret.
* Styret og leder har vært i møtevirksomhet i en sak hvor medlemmer har hatt reguleringssaker eller konfliktsaker med kommunen.
* Styret har jobbet med mobildekning i kommunen. Arbeidet pågår.

**Gjennomførte arrangement/aktiviteter/arbeidsoppgaver:**

* Tur til Agroteknikk: 16 medlemmer tok turen til Agroteknikk med buss i november.
* Maskinførerkurs: Maskinførerkurset ble gjennomført fra februar til april/mai. Her hadde vi 4 ledige plasser av 16.
* HMS Kurs: avlyst pga manglende påmelding
* Videreformidling av sprøytekurs ved Bygdevis.
* Studieringer
* Videreformidling av aktiviteter ifbm. «økt storfekjøtt i Telemark» prosjektet.
* Videreformidling av Kurs med Landbruksrådgivinga Videreformidling av Kurs med Landbrukets HMS tjeneste
* Videreformidling av kurs fra Bygdevis
* Videreformidling av Temakvelder
* Sponset Norsjø BU med 900,- pr deltaker til «ung bonde» samling
* Sponset Norsjø BU med kr: 5000,- til sommerfest på Findal gård i Solum.
* Sponset Gjerpen Bygdekvinnelag med kr 7.500,-
* Sponset Solum Bygdekvinnelag med kr 7.500,-
* Opprettet hjemmeside på Bondelaget.no
* Åpen Gård: 1500 besøkende og et kjempeflott arrangement i samarbeid med Gjerpen og Solum bygdekvinnelag, Gjerpen og Solum skogeierlag, Norsjø BU og 4H.
* Drifting og oppdatering av GS Facebookside
* Bondepuben tusler helt av seg selv og trenger lite og ingen oppfølging.

**Leders kommentarer til året som har gått.**

**G**jerpen og Solum Bondelag er i vekst, og vi har i året som har gått oppnådd en medlemsvekst på 3(9 nyinnmeldte) medlemmer og et frafall på 6. Av disse er èn avdød og èn på sykehjem. Det er gledelig å se at det finnes en medlemsvekst og det er gledelig å se at det er såpass mange unge som velger å melde seg inn i GS Bondelag. Vi trenger flere aktive medlemmer. Det er litt treghet i massene når det kommer til å finne frivillige både til verv, til gjennomføring av aktiviteter og til kurs og temakvelder. Vi tar gjerne imot tips på hva vi kan trå til med for å engasjere flere medlemmer. I dag faller mye av arbeidet på de samme og en større fordeling av arbeidet hadde vært ønskelig.

**D**et har vært et år jeg føler bærer preg av at undertegnede har «staket seg ut» en vei å gå. Vi har kommet i mål med det meste, men av og til er det for mye som skjer og taket glipper. Her kunne en ha vært bedre til delegering av ansvar. Vi har mye vi kan bli bedre på og kontakt med politikken er nok kanskje noe som burde ha en egen styrefunksjon. Her er det mye å hente og mye å gjøre.

**Å**pen Gård begynner også å bli et omfattende arrangement med 1500 besøkende. Hva kan vi forvente neste år i Gjerpen-distriktet? I år hadde vi omtrent akkurat nok mannskap og kunne fint hatt tre til fire til. Det ble sendt ut en sms til alle 276 medlemmer om noen kunne bidra, ikke ett svar kom i retur. Her har vi en jobb å gjøre for å inkludere og inspirere flere til å være aktive medlemmer.

**J**eg har fått med meg et par-tre bondepuber så langt i år og oppfordrer alle som har mulighet til å møtes her første onsdag i hver måned. Her synes jeg vi har et fantastisk trivelig og sosialt samlingspunkt og spesielt moro har det vært de gangene vi har måttet rekvirere flere bord og stoler!

**H**åper alle som har anledning til å stille på årsmøtet tar turen og at så mange som mulig stiller opp på aktivitetene og samlingene vi har gjennom året! Landbruket går spennende og nye tider i møte og vi håper vi blir enda flere i året som kommer!

**Takk for tilliten i året som har gått!**

**For styret:** Johan-Martin Tovslid (Leder)